open-index/open-wikipedia-markdown huggingface dataset:
นกลุมพูขาว

**นกลุมพูขาว** หรือ **นกกระลุมพูขาว** (; ) เป็นนกชนิดหนึ่งในวงศ์นกพิราบและนกเขา (Columbidae)

มีขนาดความยาวลำตัวประมาณ 40 เซนติเมตร ตัวผู้และตัวเมียมีลักษณะคล้ายกัน รูปร่างคล้ายนกชนิดอื่นทั่วไปในวงศ์เดียวกัน ขนบริเวณหัวและลำตัวสีขาว ปลายปีกและขนหางมีสีดำ

มีพฤติกรรมอาศัยอยู่ตามป่าชายเลนและเกาะกลางทะเล มักหากินอยู่รวมเป็นฝูงประมาณ 15-30 ตัว ยกเว้นในช่วงฤดูผสมพันธุ์จะอยู่เป็นคู่ เป็นนกที่บินได้เก่งและบินเร็ว มีฤดูผสมพันธุ์ในช่วงเดือนกุมภาพันธ์ วางไข่ครั้งละ 1-2 ฟอง กินเมล็ดพืชและผลไม้ เป็นอาหาร

มีถิ่นกระจายพันธุ์ในภูมิภาคเอเชียอาคเนย์ และหมู่เกาะต่าง ๆ ในมหาสมุทรอินเดีย สำหรับในประเทศไทย ถือเป็นนกประถิ่นที่พบได้บ่อยพบบริเวณเกาะทางด้านชายฝั่งทะเลตะวันออก และภาคใต้ฝั่งอันดามัน พบหาได้ยากบนแผ่นดินใหญ่ อาจมีการย้ายถิ่นไปตามแหล่งอาหาร
      
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535

## อ้างอิง

## แหล่งข้อมูลอื่น
* รูปภาพเพิ่มเติม

หมวดหมู่:วงศ์นกพิราบและนกเขา
หมวดหมู่:สัตว์ป่าคุ้มครอง
หมวดหมู่:นกที่พบในประเทศไทย
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
จอร์จผู้เดียวดาย

**จอร์จผู้เดียวดาย** (; ) เป็นเต่ายักษ์กาลาปากอส (*Chelonoidis nigra*) ชนิดย่อย *[[ Chelonoidis nigra abingdoni|C. n. abingdoni]]* ซึ่งพบเฉพาะเกาะพินต้า ซึ่งเป็นเกาะที่เล็กที่สุดในหมู่เกาะกาลาปากอส ในประเทศเอกวาดอร์ ที่ ๆ ซึ่งมีเต่าชนิดนี้อาศัยอยู่เท่านั้น และจอร์จผู้เดียวดายเป็นตัวสุดท้ายที่เชื่อว่ามีอยู่ในโลก

## ถิ่นเกิด

จอร์จผู้เดียวดาย ตายลงเมื่อวันที่ 24 มิถุนายน ค.ศ. 2012 โดยผู้ดูแลมากกว่า 40 ปี พบร่างของมันตายอยู่ในบ่อเลี้ยง โดยคาดว่าเกิดจากสาเหตุธรรมชาติ ซึ่งทางอุทยานฯได้มีความคิดที่จะดองเก็บร่างไว้ และทางรัฐบาลเอกวาดอร์ได้ยกย่องให้มันเป็นมรดกของชาติอีกด้วย โดยยกย่องให้เป็น "สัญลักษณ์การต่อสู้เพื่อปกป้องระบบนิเวศอันบอบบาง อันเป็นหน้าที่ของทุกคน"

ปัจจุบัน ซากของจอร์จผู้เดียวดายถูกเก็บแสดงไว้ที่พิพิธภัณฑ์ประวัติศาสตร์ธรรมชาติวิทยาอเมริกัน มหานครนิวยอร์ก สหรัฐอเมริกา แต่ก็มีข้อตกลงกับทางรัฐบาลเอกวาดอร์ว่าในอนาคตจะทำการส่งคืนร่างของมันมาไว้ที่เอกวาดอร์ ซึ่งเป็นบ้านเกิด

## อ้างอิง

## แหล่งข้อมูลอื่น

หมวดหมู่:เต่าบกที่มีชื่อเสียง
เซี่ยงไฮ้โอเชียนอะควาเรียม

thumb|250px|ด้านหน้าเซี่ยงไฮ้โอเชียนอะควาเรียม
**เซี่ยงไฮ้โอเชียนอะควาเรียม** (; ) สถานแสดงพันธุ์สัตว์น้ำแห่งหนึ่งที่มีชื่อเสียง ตั้งอยู่ในเมืองเซี่ยงไฮ้ ประเทศจีน จัดเป็นสถานแสดงพันธุ์สัตว์น้ำที่ใหญ่ที่สุดในทวีปเอเชีย มีเนื้อที่กว่า 22,400 ตารางเมตร เปิดให้บริการในปี ค.ศ. 2002

เซี่ยงไฮ้โอเชียนอะควาเรียม ตั้งอยู่ ณ เลขที่  1388  ถนนลู่เจียเจ่ยริง เขตผู่ตง ประกอบด้วยส่วนที่อยู่บนดิน 5 ชั้น และใต้ดิน 3 ชั้น สร้างโดยทีมงานเดียวกับอันเดอร์วอเตอร์ เวิร์ล, สิงคโปร์ และ นานจิง อันเดอร์วอเตอร์ เวิร์ล มีจุดที่น่าสนใจอยู่ที่อุโมงค์ทางเดินใต้น้ำที่ยาวที่สุดถึง 155 เมตร ที่ประกอบไปด้วยกระจกใสแผ่นใหญ่ยาวตลอดแนวอุโมงค์นั้น มูลค่ากว่า 6.6 ล้านดอลลาร์สหรัฐ

ซึ่งจะแบ่งออกเป็น 9 โซน และได้รวบรวมสัตว์น้ำกว่า 450 ชนิด ภายในจะแสดงให้เห็นถึง กำเนิดแม่น้ำแยงซีเกียงในประเทศจีน, ผืนป่าอะเมซอนในทวีปอเมริกาใต้, น่านน้ำจีน, ป่าโกงกางในประเทศออสเตรเลีย, แม่น้ำในทวีปแอฟริกา และผืนป่าดงดิบในภูมิภาคเอเชียตะวันออกเฉียงใต้, ธารน้ำแข็งในทวีปแอนตาร์ติก โดยมีสัตว์น้ำและสัตว์ชนิดต่าง ๆ ที่น่าใจรวบรวมไว้อยู่ที่นี่ เช่น ปลาฉนากน้ำจืด, แอลลิเกเตอร์จีน, ซาลาแมนเดอร์ยักษ์จีน, ปลาฉลามพอร์ตแจ็คสัน, ตะกอง เป็นต้น

## อ้างอิง

## แหล่งข้อมูลอื่น

*
*
หมวดหมู่:พิพิธภัณฑ์สัตว์น้ำในประเทศจีน
หมวดหมู่:พิพิธภัณฑ์ในเซี่ยงไฮ้
หมวดหมู่:พิพิธภัณฑ์ที่ก่อตั้งในปี พ.ศ. 2545
หมวดหมู่:ก่อตั้งในประเทศจีนในปี พ.ศ. 2545
กอพัฒน์ เจริญบรรพชน

**กอพัฒน์ "เฮนรี" เจริญบรรพชน** (Gorpat Charoenbanpanchon) หรือ **จี. เฮนรี เจริญ** (Gorpat Henry Charoen) (เกิด พ.ศ. 2516) นายกเทศมนตรีเมืองลาพัลมา ในออเรนจ์เคาน์ตี รัฐแคลิฟอร์เนีย เป็นนักการเมืองชาวอเมริกันเชื้อสายไทยคนแรกที่ชนะการเลือกตั้งการเมืองท้องถิ่นในสหรัฐ และนักการเมืองอเมริกันเชื้อสายเอเชียคนแรกในรอบสิบปี ที่ชนะการเลือกตั้งในเขตนี้ โดยได้รับการเลือกตั้งเป็นสมาชิกสภาเทศบาลเมืองลาพัลมาในปี ค.ศ. 2006 ได้รับเลือกเป็นนายกเทศมนตรีของเมืองในปีถัดมา และดำรงตำแหน่งสมัยที่สองในปี ค.ศ. 2012

กอพัฒน์เกิดที่ประเทศไทย เดินทางไปอาศัยอยู่สหรัฐอเมริกาพร้อมกับครอบครัวตั้งแต่อายุ 5 ปี จบวิศวกรรมอุตสาหกรรมที่มหาวิทยาลัยเซาเทิร์นแคลิฟอร์เนีย และปริญญาโทสาขาธุรกิจการเงินที่มหาวิทยาลัยแคลิฟอร์เนีย เออร์ไวน์ กอพัฒน์สมรสกับภรรยาชื่อ มีมี่ และมีบุตรชายด้วยกันหนึ่งคน

เมื่อเดือนมีนาคม ค.ศ. 2011 กอพัฒน์ได้ประกาศเสนอตัวเป็นตัวแทนพรรคริพับลิกัน ลงสมัครสมาชิกสภาผู้แทนราษฎรสหรัฐ (Assemblyman) ของรัฐแคลิฟอร์เนีย เขต 67 ในการเลือกตั้งเดือนพฤศจิกายน ค.ศ. 2012 แต่ได้ประกาศถอนตัวในเวลาต่อมา เนื่องจากการปรับเขตเลือกตั้งใหม่

## ดูเพิ่ม
* ชาวอเมริกันเชื้อสายไทย

## อ้างอิง

หมวดหมู่:นักการเมืองอเมริกัน
หมวดหมู่:ชาวอเมริกันเชื้อสายไทย
หมวดหมู่:บุคคลจากรัฐแคลิฟอร์เนีย
หมวดหมู่:ศิษย์เก่าจากมหาวิทยาลัยเซาเทิร์นแคลิฟอร์เนีย
หมวดหมู่:ศิษย์เก่าจากมหาวิทยาลัยแคลิฟอร์เนีย เออร์ไวน์
ข้อถกเถียงเรื่องการรับเลือดบริจาคจากผู้ชายที่ร่วมเพศกับผู้ชาย

**ข้อถกเถียงเรื่องการรับเลือดบริจาคจากชายรักร่วมเพศ** () มีที่มาจากการที่มีการห้ามหรือปฏิเสธการบริจาคโลหิตหรืออวัยวะปลูกถ่ายจากชายรักร่วมเพศหรือผู้ชายที่ร่วมเพศกับผู้ชาย ซึ่งนับรวมถึงผู้ชายที่มีหรือเคยมีเพศสัมพันธ์กับผู้ชาย ไม่ว่าชายคนนั้นจะถือว่าตัวเองเป็นเกย์ รักร่วมสองเพศ หรือกะเทย หรืออื่น ๆ ก็ตาม การปฏิเสธการรับบริจาคเลือดมักเรียกชายกลุ่มนี้รวม ๆ ว่าชายรักร่วมเพศ เดิมกลุ่มนี้ถูกจัดว่าเป็นกลุ่มที่มีความเสี่ยงสูงว่าจะมีการติดเชื้อเอชไอวีหรือเอดส์ส่วนหนึ่งเนื่องจากการระบาดของเอดส์ในระยะแรกนั้นระบาดอยู่ในหมู่ชายรักร่วมเพศ รวมทั้งตับอักเสบบางชนิดด้วย ข้อห้ามเหล่านี้แตกต่างกันไปในแต่ละประเทศ

องค์กรเคลื่อนไหวเพื่อสิทธิของกลุ่มผู้มีความหลากหลายทางเพศหลายองค์กรมองเงื่อนไขเหล่านี้ว่าเป็นผลจากความรังเกียจเพศที่สาม โดยไม่ได้มีเหตุผลทางการแพทย์เพียงพอ องค์กรเหล่านี้ให้เหตุผลว่าเลือดที่ได้รับบริจาคนั้นผ่านการตรวจหาเชื้อโรคอย่างเข้มงวดแล้ว ข้อห้ามนี้จึงไม่มีความจำเป็น เป็นเหตุผลทางอคติมากกว่าที่จะเป็นเหตุผลทางวิทยาศาสตร์ ส่วนฝ่ายผู้เสนอเงื่อนไขนี้กล่าวว่าเงื่อนไขนี้มีขึ้นเนื่องจากความเสี่ยงที่จะเกิดผลลบลวง ประชากรชายที่มีเพศสัมพันธ์กับชายในประเทศที่พัฒนาแล้วจำนวนมากมีความชุกของการติดเชื้อเอชไอวีมากกว่ากลุ่มประชากรอื่น
## สถานการณ์ปัจจุบัน
### รายชื่อประเทศและสถานะการปฏิเสธการรับเลือดจากผู้บริจาคกลุ่ม MSM
รายชื่อต่อไปนี้แสดงประเทศที่มีข้อห้ามว่าด้วยผู้บริจาคเลือด มาตรฐานนานาชาติส่วนใหญ่กำหนดให้ต้องมีการถามประวัติทางเพศสัมพันธ์กับผู้ต้องการบริจาคโดยตรง และปฏิเสธการรับบริจาคจากผู้บริจาคที่เป็นชายที่มีเพศสัมพันธ์กับชาย แต่ระยะเวลาของการปฏิเสธนั้นแตกต่างกันไป

#### หมายเหตุ
*  People of any sexual orientation involved in any kind of sexual activity are welcome to donate blood, if they are confident that their sexual behaviour is safe and does not expose them to sexually transmitted diseases by i.e. unprotected sex with non-trusted partners, regardless of sexual orientation.
*  ศูนย์บริการโลหิตแห่งชาติ สภากาชาดไทย ระบุคุณสมบัติผู้บริจาคโลหิตไว้ประการหนึ่งว่า "ท่านหรือคู่ครองของท่านต้องไม่มีพฤติกรรมเสี่ยงทางเพศ หรือเบี่ยงเบนทางเพศ" และยังคงมีคำถามในแบบสอบถามก่อนการบริจาคโลหิต ที่ถามถึงพฤติกรรมทางเพศว่าท่านหรือคู่ครองของท่านเป็นชายที่มีเพศสัมพันธ์กับชายหรือไม่ โดยไม่คำนึงถึงช่วงเวลาที่ได้มีเพศสัมพันธ์ในลักษณะดังกล่าว
*  No restriction if last MSM activity was before 1977.
*  Individuals are requested to fill a "Yes/No" questionnaire about his/her sexual life. Direct questions like "Have you ever had any sexual intercourse with someone from your same sex?" may appear.

## อ้างอิง

หมวดหมู่:การเลือกปฏิบัติ
หมวดหมู่:ข้อถกเถียงทางการแพทย์
หมวดหมู่:ความปลอดภัยของผู้ป่วย
หมวดหมู่:การบริจาคโลหิต
โทโอนิปโป

**โทโอนิปโป** (; ) เป็นบริษัทหนังสือพิมพ์ฉบับท้องถิ่นของจังหวัดอาโอโมริที่ออกโดยบริษัทโทโอนิปโป รวมทั้งเป็นผู้ถือหุ้นรายใหญ่ของอาโอโมริเทเลวิชัน และเป็นผู้ถือหุ้นรายย่อยของอาโอโมริเอฟเอ็มบรอดแคสติง โดยบริษัทจะทำการจัดพิมพ์ในช่วงเย็นและวางแผงในช่วงเช้า ที่ซึ่งมียอดจัดพิมพ์แต่ละครั้งอยู่ที่ประมาณ 250,000 ฉบับ (ข้อมูลจากสำนักตรวจสอบยอดจำหน่ายแห่งประเทศญี่ปุ่น ในเดือนเมษายน ค.ศ. 2010) โดยมีการแข่งขันกับเดลีโทโฮกุในเขตพื้นที่ฮาจิโนเฮะ แต่จะแข่งขันกับเดลีโทโฮกุไม่มากนักในเขตพื้นที่ฮิโรซากิ ในขณะที่บางครัวเรือนสมัครเป็นสมาชิกรับหนังสือพิมพ์มุตสึชิมโป

วันที่ 5 มิถุนายน ค.ศ. 2011 ได้มีการออก *หนังสือพิมพ์ประถมศึกษาและมัธยมศึกษาตอนต้นรายสัปดาห์* (หนังสือพิมพ์สำหรับเด็ก) ฉบับแรกในเช้าวันอาทิตย์ โดยเป็นรูปแบบหนังสือพิมพ์ 16 หน้าในรูปแบบแท็บลอยด์ และสิ้นสุดลงในวันเสาร์ที่ 11 มิถุนายน เนื่องจากมีการเปลี่ยนมาเป็นชื่อไลฟ์สไตล์ ซึ่งมี 6 หน้าถึง 8 หน้าใหม่ ซึ่งออกในช่วงเย็นของวันจันทร์ อังคาร และพุธ

## เว็บไซต์ที่เกี่ยวข้อง
#### Web โทโอ
เว็บไซต์อินเทอร์เน็ต *Web โทโอ* ได้ทำการฉลองโทโอนิปโปครบรอบปีที่ 11 (ค.ศ. 1999) นับจากวันก่อตั้ง โดยจัดขึ้นในวันที่ 11 เดือน 11 เวลา 11:11 น. (ตามเวลามาตรฐานญี่ปุ่น)

## อ้างอิง

## แหล่งข้อมูลอื่น
* 東奥日報公式サイト（なお青森県関係の記事の全文閲覧には東奥日報購読者かつ「東奥ウェブ読者くらぶ」の会員登録が必要） 
*  

หมวดหมู่:หนังสือพิมพ์ในประเทศญี่ปุ่น
หมวดหมู่:จังหวัดอาโอโมริ
สูบคู่กู้โลก

**สูบคู่ กู้โลก** เป็นภาพยนตร์ไทย ออกฉายวันที่ 8 พฤศจิกายน พ.ศ. 2555 โดยเป็นผลงานภาพยนตร์แนววิทยาศาสตร์ตลกของ สหมงคลฟิล์ม อินเตอร์เนชั่นแนล กำกับโดยนฤบดี เวชกรรม นำแสดงโดย เพ็ชรทาย วงษ์คำเหลา,นาคร ศิลาชัย, อาภา ภาวิไล และภูมิ รังษีธนานนท์

## เนื้อเรื่อง
จะเกิดอะไรขึ้นเมื่อกลุ่มสูบคู่ จ๊อด แฮนด์ลิง (เพ็ชรทาย วงษ์คำเหลา) และ อี๊ด ก้านยาว (นาคร ศิลาชัย) คู่เกรียนตัวป่วน เจ้าของอู่ซ่อมรถมอเตอร์ไซค์ชอปเปอร์ 
ซึ่งกำลังถูกตามล่าจากเจ้าหนี้  ทั้งคู่จึงต้องคิดวิธีหาเงินชดใช้หนีสินอันท่วมหัว ส่วนหลานชาย ป๋อง (ภูมิ รังษีธนานนท์) ที่ชอบก่อเรื่อง กลับกลายเป็นชายหนุ่มเรียบร้อย
สุภาพบุรุษตัวพ่อ และกลายเป็นขวัญใจของ เนย (อาภา ภาวิไล) สาวพาณิชย์สุดจี๊ดจึงทำให้จ๊อดกับอี๊ดสงสัยพฤติกรรมของหลานชาย และพยายามสืบหาสาเหตุที่เกิดขึ้นครั้งนี้
เรื่องชักจะวุ่นวายไปกันใหญ่ เมื่อความจริงถูกเปิดเผยว่าป๋องคือมนุษย์ต่างดาวและโลกของเรากำลังจะเกิดภัยพิบัติครั้งใหญ่ ชะตากรรมของชีวิตของมนุษย์โลกจะเป็นเช่นไร 
เมื่อคู่หู จ๊อด-อี๊ด อาสากู้โลกเอง

## นักแสดง
### นักแสดงหลัก
* เพ็ชรทาย วงษ์คำเหลา รับบท  จ๊อด แฮนด์ลิง
* นาคร ศิลาชัย            รับบท  อี๊ด ก้านยาว
* ภูมิ รังษีธนานนท์       รับบท  ป๋อง
* อาภา ภาวิไล            รับบท เนย

### นักแสดงรับเชิญ
* จาตุรงค์ มกจ๊ก รับบท สารวัตรโต๊ด
* สหรัถ สังคปรีชา รับบท ลูกค้าร้านอู่
* ศุภกรณ์ กิจสุวรรณ รับบท จ่าเสม
* พีท ทองเจือ รับบท เสี่ยง้วน
*กพล ทองพลับ รับบท​ เซียนบอล
*โรเบิร์ต ดอกมะดัน​ รับบท​ เจ้ามือไฮโล
* ชวลิต ศรีมั่นคงธรรม รับบท คนขี่จักรยานเสือหมอบ
* บอย ชิงร้อยชิงล้าน รับบท ลูกน้องเสี่ยง้วน

## อ้างอิง

## แหล่งข้อมูลอื่น
* 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2555
หมวดหมู่:ภาพยนตร์ตลก
หมวดหมู่:ภาพยนตร์ไซไฟ
สถานีรถไฟคามากูระ

**สถานีรถไฟคามากูระ** () เป็นสถานีรถไฟบนเส้นทางรถไฟสายโยโกซูกะ ตั้งอยู่ที่เมืองคามากูระ จังหวัดคานางาวะ บริหารงานโดยบริษัทรถไฟญี่ปุ่นตะวันออก

สถานีรถไฟคามากูระให้บริการในเส้นทางสายโยโกซูกะ สายโชนัน-ชินจูกุ และเป็นต้นทางของรถไฟฟ้าเอโนชิมะ

## แหล่งข้อมูลอื่น

* ข้อมูลสถานี (เจอาร์ ตะวันออก)  
* เว็บไซต์เอโนเด็ง  

หมวดหมู่:สถานีรถไฟในจังหวัดคานางาวะ
หมวดหมู่:สถานีรถไฟของบริษัทรถไฟญี่ปุ่นตะวันออก
หมวดหมู่:สิ่งก่อสร้างในคามากูระ
มาสค์ไรเดอร์ × มาสค์ไรเดอร์ วิซาร์ด & โฟร์เซ MOVIE ไทเซน อัลติเมตัม

**มาสค์ไรเดอร์ x มาสค์ไรเดอร์ วิซาร์ด & โฟร์เซ: มูฟวี่ ไทเซน อัลติเมตัม** () เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี โดยได้นำซีรีส์ มาสค์ไรเดอร์โฟร์เซและมาสค์ไรเดอร์วิซเซิร์ดมาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 8 ธันวาคม ค.ศ. 2012

## เนื้อเรื่อง
### มาสค์ไรเดอร์โฟร์เซ

### มาสค์ไรเดอร์วิซาร์ด

## ตัวละคร
;โอกิ มิโยโกะ (大木 美代子)
;ซานากิแมน / อินาสแมน / ฟูตะ ซาบุโร่ (風田 三郎)
;โคโมคิ รุมิ (小牧 瑠美)
;คนโด ไดตะ (近藤 大太)
;เนสึ จิคาโอะ (根津 誓夫)
;บัมบะ คาเงฮิโตะ (番場 影人)
;พอยท์ทริน / คามิมุระ ยู (上村 優)
### อคูไมเซอร์
;ซาตัน (ザタン)
;อิลล์ (イール)
;การ์ระ (ガーラ)

คาแร็คเตอร์ตัวร้าย ปีศาจทั้งสาม นำมาจากฟิกเกอร์ SIC ที่ผลิตโดยบริษัทบันได (ของเล่นจำหน่ายเดือน ธันวาคม ค.ศ. 2005) ซึ่งดัดแปลงหน้าตาให้ดุดันเป็นปีศาจมากขึ้น โดยนำต้นแบบมาจากทีวีซีรีส์ อคูไมเซอร์ 3 ปีค.ศ. 1975 ซึ่งออกแบบโดย โชตะโร อิชิโนะโมะริ เช่นเดียวกัน

## อ้างอิง

## แหล่งข้อมูลอื่น
*
*Website for Toei

หมวดหมู่:ภาพยนตร์มาสค์ไรเดอร์
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์ญี่ปุ่น
หมวดหมู่:ภาพยนตร์ภาษาญี่ปุ่น
หมวดหมู่:โทคุซัทสึข้ามฝั่ง
สมาชิกสภาผู้แทนราษฎรจังหวัดสกลนคร

**จังหวัดสกลนคร** มีเขตเลือกตั้งสมาชิกสภาผู้แทนราษฎร 7 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 7 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสกลนครมีสมาชิกสภาผู้แทนราษฎรคนแรก คือ **หลวงวรนิติปรีชา (วรดี พรหมสาขา ณ สกลนคร)**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 8 สมัย ได้แก่ นายอภิชาติ ตีรสวัสดิชัย 
* สมาชิกสภาผู้แทนราษฎรสตรีคนแรกของจังหวัดสกลนคร คือ นางอนงค์ ตงศิริ (จากการเลือกตั้ง พ.ศ. 2522)
* ตระกูลการเมืองที่ได้รับเลือกตั้งมากที่สุด คือ 
** **ศิริขันธ์** (4 คน) ได้แก่ นายเตียง ศิริขันธ์ นายเจียม ศิริขันธ์ ร้อยตรี ประทีป ศิริขันธ์ และนายสถาปน์ ศิริขันธ์

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1–3; พ.ศ. 2476–2481

### ชุดที่ 4; พ.ศ. 2489

:
:
:

### ชุดที่ 5; พ.ศ. 2491–2492

### ชุดที่ 7; พ.ศ. 2495

### ชุดที่ 8–10; พ.ศ. 2500–2512

:
:
:
:
:

### ชุดที่ 11–12; พ.ศ. 2518–2519

:
:
:
:

### ชุดที่ 13–14; พ.ศ. 2522–2526

:
:
:
:
:

### ชุดที่ 15–18; พ.ศ. 2529–2535

:
:
:
:
:
:
:
:
:

### ชุดที่ 19–20; พ.ศ. 2538–2539

:
:
:
:
:
:

### ชุดที่ 21–22; พ.ศ. 2544–2548

:
:
:
:

### ชุดที่ 23; พ.ศ. 2550

:
:
:

### ชุดที่ 24–27; พ.ศ. 2554–2569

:
:
:
:
:

## รูปภาพ

ไฟล์:Ekkraporn R-2018.jpg | นายเอกพร รักความสุข
ไฟล์:Abhichart profile pic.jpg | นายอภิชาติ ตีรสวัสดิชัย
ไฟล์:สาคร พรหมภักดี.jpg | นายสาคร พรหมภักดี
ไฟล์:นิยม เวชกามา 2019.jpg | นายนิยม เวชกามา
ไฟล์:อนุรักษ์ บุญศล 2019.jpg | นางอนุรักษ์ บุญศล
ไฟล์:ชัยมงคล ไชยรบ.jpg | นายชัยมงคล ไชยรบ


## อ้างอิง

* สมาชิกสภาผู้แทนราษฎรจากการเลือกตั้งครั้งแรก
* ทำเนียบสมาชิกสภาผู้แทนราษฎรที่ 21 
* ทำเนียบสมาชิกสภาผู้แทนราษฎรที่ 22 
* สมาชิกสภาผู้แทนราษฎรชุดที่ 23 
* ราชกิจจานุเบกษา ประกาศคณะกรรมการการเลือกตั้ง เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งและเขตเลือกตั้งของแต่ละจังหวัด สำหรับการเลือกตั้งสมาชิกสภาผู้แทนราษฎรเป็นการทั่วไปครั้งแรกภายหลังประกาศใช้รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๑) พุทธศักราช ๒๕๕๔
* ผู้จัดการออนไลน์ กกต.แบ่งเขตเลือกตั้ง ส.ส.ครบ 77 จังหวัด 375 เขต แล้ว!! 

## แหล่งข้อมูลอื่น
* คณะกรรมการการเลือกตั้งจังหวัดสกลนคร 

สกลนคร
หมวดหมู่:การเมืองจังหวัดสกลนคร
อนิรุทธ์ กอมะ

**อนิรุทธ์ กอมะ** หรือที่นิยมเรียกและรู้จักกันดีในชื่อ **ครูฮิม** เป็นอดีตนักฟุตบอลเยาวชนทีมชาติไทยตำแหน่งกองกลาง และเป็นอดีตหัวหน้าผู้ฝึกสอนทีมสโมสรฟุตบอลสตูล อ.อนิรุทธ์ เคยได้รับฉายาว่า **ไอ้หนูโคตรทรหด** จากนักข่าวสยามกีฬาในขณะร่วมทีมเยาวชนทีมชาติไทย ที่ประเทศจีน เนื่องจากทำการฝึกซ้อมกับทีมขณะทำการถือศีลอดในเดือนรอมดอนอย่างแข็งกล้า จนเป็นที่ชื่มชมของบรรดานักข่าว ผู้ฝึกสอนและเพื่อนร่วมทีม นอกจากนั้นท่านยังเป็นนักเตะมุสลิมหนึ่งเดียวจากภาคใต้ในทีมชุดนั้นอีกด้วย ท่านเคยทำหน้าที่เป็นคูรที่โรงเรียนสตูลวิทยา และเป็นผู้ฝึกสอนฟุตบอลเยาวชนของโรงเรียนและของจังหวัดสตูล ปัจจุบันได้ลาออกจากราชการและเป็นข้าราชการบำนาญ

## ประวัติ
อนิรุทธ์ถือกำเนิดที่ตำบลสะเตง อำเภอเมือง จังหวัดยะลาในครอบครัวระดับกลางในชุมชนตลาดเก่าซึ่งทำอาชีพค้าขาย สืบเชื้อสายมาจากชาวมลายูและชาวจีน ฝ่ายพ่อเป็นคนมลายูดั้งเดิมส่วนฝ่ายแม่เป็นคนเชื้อสายจีนที่อาศัยอยู่ในชุมชนตลาดเก่า อนิรุทธ์มีพี่น้องด้วยกัน ๙ คนซึ่งเติบโตมาในครอบครัวที่ให้ความสำคัญกับศาสนามากพอสมควร และพี่น้องผู้ชายส่วนใหญ่มีความชอบในกีฬาฟุตบอลกันทุกคน

ตระกูล** กอมะ **จากการเล่าสืบต่อกันมา มีที่มาจากผู้อาวุโสท่านหนึ่งที่เป็นที่เลื่อมใสของชาวบ้านในขณะนั้น ซึ่งชาวบ้านมักจะเรียกว่า *โต๊ะกรามัต* หรือ Datuk Keramat คำว่า กรามัตหรือ keramat มีที่มาจากภาษาอาหรับจากคำว่า **การอมะ** (Arabic:كرامة; English: karamat, keramat) ซึ่งหมายถึง ประเสริฐ วิเศษ ความมีศักดิ์ศรี  ผู้คนในสมัยนั้นจึงใช้คำว่า กรามัต เรียกผู้ที่เป็นที่เลื่อมใสของชาวบ้านในความหมายว่า ผู้ประเสริฐ ผู้วิเศษ ผู้ประเสริฐด้วยความรู้ ผู้ที่ได้รับเกียตริ ผู้ที่เป็นที่ยอมรับ ผู้มีศักดิ์ศรีในสังคม ต่อมาเมื่อรัฐบาลไทยได้กำหนดให้มีการใช้นามสกุลขึ้น ผู้คนในชนบทซึ่งไม่เคยมีประสบการณ์การใช้นามสกุลมาก่อนก็ไม่รู้จะใช้นามสกุลอะไร ผู้อาวุโสท่านนี้จึงได้รับการลงทะเบียนจากทางราชการไทยผู้ซึ่งไม่สันทัดในภาษามลายูและอาหรับ ด้วยกับคำว่า **กอมะ** ซึ่งเพื้ยนมาจาก **การอมะ** ในภาษาอาหรับ

## ในฐานะนักฟุตบอล
อนิรุทธ์ เข้าแข่งฟุตบอลให้กับทีมจังหวัดต่างๆ มานับไม่ถ้วน เคยเข้าร่วมการแข่งขันฟุตบอลกีฬาแห่งชาติหลายหน ติดทีมเยาชนทีมชาติไทยชุดไปทำการแข่งขันที่ประเทศจีนนอกจากนั้น สื่อสำนักสยามกีฬาว่าเป็น **ไอ้หนูโคตรทรหด** ของทีม

## ในฐานะผู้ฝึกสอน
ประมาณก่อนปี พ.ศ. 2532 อนิรุทธ์ได้ย้ายมาประจำการเป็นอาจารย์ที่โรงเรียนสตูลวิทยา และได้เข้ามาเป็นส่วนหนึ่งของทีมฟุตบอลจังหวัดสตูลในฐานะผู้ฝึกสอนและนักเตะในการแข่งขันกีฬาแห่งชาติรอบคัดเลือก ที่จ.ตรัง ในขณะนั้นมี **คุณดาเหลน เจ๊ะเล็ม** เป็นผู้ใหญ่ในวงการฟุตบอลสตูลที่ให้การสนับสนับอย่างเต็มความสามารถ อนิรุทธ์ กอมะซึ่งขณะนั้นเป็นอดีตนักฟุตบอลเยาวชนทีมชาติไทยได้ทำการเตรียมทีมอย่างหนักและวางตัวผู้เล่นอย่างรอบคอบ จนในที่สุดก็สามารถเอาชนะทีมยักษ์ใหญ่เจ้าภาพและเป็นตัวแทนเขตได้สำเร็จ อย่างไรก็ตามหลังการแข่งขัน ทีมฟุตบอลจ.สตูลถูกประท้วงจากฝ่ายจัดฐานละเมิดกฎระเบียบการแข่งขันฯ นั่นคือการยื่นประท้วงว่าจังหวัดสตูลนำผู้เล่นทีมชาติ (อนิรุทธ์ กอมะ) มาทำการแข่งขันด้วยซึ่งถือว่าผิดกฎกติกา

ผลงานหลักคือการคุมทีมเยาวชน ทีมจังหวัด และทีมสโมสรสตูลยูไนเต็ด

## อ้างอิง




## แหล่งข้อมูลอื่น
* แฟนเพจเฟสบุ้คของอ.อนิรุทธ์ กอมะ
* จากมุมที่มองไม่เห็น (1)
* จากมุมที่มองไม่เห็น (2)
* โค้ชฮิมกับความสำเร็จของฟุตบอลสตูลในอดีตจนปัจจุบัน

หมวดหมู่:นักฟุตซอลชาวไทย
หมวดหมู่:ครูชาวไทย
หมวดหมู่:นักกีฬาจากจังหวัดยะลา
หมวดหมู่:บุคคลจากโรงเรียนสตูลวิทยา
หมวดหมู่:บุคคลจากอำเภอเมืองยะลา
ดิก วุล์ฟ

**ริชาร์ด แอนโทนี "ดิก" วุล์ฟ** () เป็นผู้อำนวยการสร้าง นักเขียน และนักเขียนบทภาพยนตร์ มีชื่อเสียงกับภาพยนตร์ซีรีส์ชุดอาชญากรรม เรื่อง *[[ไมแอมีไวซ์]]* (1984–1989) และในฐานะผู้สร้างภาพยนตร์ซีรีส์ *[[ลอว์แอนด์ออร์เดอร์]]* ที่มีการสร้างอย่างต่อเนื่องตั้งแต่ปี 1990 ถึง 2010   และยังมีการสร้างภาคต่อเนื่อง (spinoff) อยู่ในปัจจุบัน  จากผลงานของเขา วุล์ฟได้รับรางวัลมากมาย ทั้งรางวัลเอมมี และได้รับการจารึกชื่อในฮอลลีวูดวอล์กออฟเฟม ในปี 2007 

## อ้างอิง

## แหล่งข้อมูลอื่น
* 
* Behind the Scenes of Dick Wolf's "Nasty Boys" 

หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:บุคคลจากนครนิวยอร์ก
หมวดหมู่:นักเขียนบทชาวอเมริกัน
ปันปัน

**ปันปัน** เป็นชื่อเล่นบุคคลชาวไทย และอาจหมายถึง

* เต็มฟ้า กฤษณายุธ - นักยิมนาสติก นักแสดง และนางแบบ
* ปัณวิชญ์ พายัพวัฒนวงษ์ - นักร้อง
* สุทัตตา อุดมศิลป์ - นักแสดงและนางแบบ

หมวดหมู่:ชื่อบุคคลไทย
หมวดหมู่:ชื่อเล่น
พระรุทร

thumb|พระรุทร

**รุทระ** ( /rʊdrə / ;สันสกฤต: रुद्र ) เป็นเทพในฤคเวทที่เกี่ยวข้องกับพระอิศวรลมหรือพายุ[ วายุ ] ยาและการล่า [ แปลชื่อหนึ่งคือ 'ผู้คำราม' ในฤคเวท *รุทระ* ยิ่งใหญ่ที่สุดในบรรดาผู้ยิ่งใหญ่" รุทระหมายถึง "ผู้ขจัดปัญหาจากต้นตอ" ขึ้นอยู่กับช่วงเวลา ชื่อรุทระสามารถตีความได้ว่า 'ผู้คำราม/โวยวายที่รุนแรงที่สุด' หรือ 'ผู้น่ากลัวที่สุด' ชื่อนี้ปรากฏในShiva Sahasranamaและ RK Sharma บันทึกว่ามักใช้เป็นชื่อของพระอิศวรในภาษาต่อมา บทสวด " Shri Rudram " จาก*Yajurveda*อุทิศให้กับ Rudra และมีความสำคัญในนิกายShaivite ใน Prathama Anuvaka ของ Namakam ( Taittiriya Samhita 4.5) Rudra ได้รับการเคารพนับถือเป็น Sadashiva (หมายถึง 'พระอิศวรผู้ยิ่งใหญ่') และ Mahadeva Sadashiva เป็นสิ่งมีชีวิตสูงสุด Paramashiva ในนิกาย Siddhantaของ Shaivism

## อ้างอิง

หมวดหมู่:เทพเจ้าฮินดู
หมวดหมู่:เทพเจ้าแห่งสุขภาพ
หมวดหมู่:บทความที่ขาดกล่องข้อมูล
หมวดหมู่:บทความที่ต้องการการขยายความ
ฮิโตดามะ

[thumb|200px|[ภาพวาดฮิโตดามะ]]
**ฮิโตดามะ** (; หมายถึง "วิญญาณมนุษย์") เป็นคำที่มาจากตำนานพื้นบ้านญี่ปุ่น เป็นความเชื่อเรื่องผีและวิญญาณ

## คำอธิบาย
ฮิโตดามะ ถูกอธิบายว่าเป็นดวงไฟสีฟ้าหรือสีเขียวลอยไปมา และมีหางยาว บ้างก็ว่าสามารถเปลี่ยนสภาพเป็นแมลงปีกแข็งสีดำหรือถ่านหินจำนวนนับไม่ถ้วนได้ ถ้าหากเฉียดใกล้พื้นดิน

## คติชนวิทยา
ชาวญี่ปุ่นเชื่อว่าสามารถมองเห็นฮิโตดามะได้ในความมืดในป่าช้าหรือสุสาน ฮิโตดะมะไม่ทำอันตรายต่อมนุษย์ แต่บางครั้งจะมีการเล่นแผลง ๆ กับบางคนที่เป็นผู้เดินทางหรือผู้ที่มีกรรมหนัก และมีฮิโตดามะบางดวงที่ได้รับความชั่วร้ายและก้าวร้าวโดยเฉพาะอย่างยิ่งเมื่อเป็นของผู้ที่ถูกฆ่าตาย ไม่ว่าจะโดยบังเอิญหรือตั้งใจก็ตาม โดยทั่วไปแล้ว เชื่อว่าฮิโตดามะเป็นดวงวิญญาณของมนุษย์ที่โชคร้ายที่ไม่สามารถพบความสงบสุขหลังจากเสียชีวิตไปแล้ว

## คำอธิบายทางวิทยาศาสตร์
มีคำอธิบายทางวิทยาศาสตร์เกี่ยวกับฮิโตดามะว่า เป็นแมลงจำพวกหิ่งห้อยชนิด *Luciola cruciata*, * L. lateralis* หรือ *Colophotia praeusta* ที่เป็นแมลงพื้นบ้านของญี่ปุ่น ซึ่งเมื่อเป็นตัวอ่อนจะกินหอยทากและสามารถเรืองแสงได้ในความมืด

โอตสึ โยชิฮิโกะ นักวิชาการผู้ศึกษาเรื่องราวเหนือธรรมชาติ แห่งมหาวิทยาลัยวาเซดะ เห็นว่าปรากฏการณ์ฮิโตดามะเป็นปรากฏการณ์ทางธรรมชาติ คือ พลาสมา เป็นไฟฟ้าสถิตที่ไหลเวียนวนอยู่ในอากาศ เช่นเดียวกับปรากฏการณ์โพลเทอร์ไกสท์ ในโลกตะวันตก

## ในวัฒนธรรมร่วมสมัย
เช่นเดียวกับผีญี่ปุ่นอื่น ๆ ฮิโตดามะได้ถูกอ้างถึงในวัฒนธรรมร่วมสมัยของญี่ปุ่นหลายอย่าง เช่น การ์ตูนอาทิ *[[อินุยาฉะ]]*, *[[ชาแมนคิง]]*, *[[โปเกมอน]]* ภาพยนตร์และซีรีส์เรื่องต่าง ๆ

## อ้างอิง

## แหล่งข้อมูลอื่น
*Hitodama at The Obakemono Project 

หมวดหมู่:โยไก
ลัทธิบาบี

**ลัทธิบาบี** () หรือ **อัลบาบียะฮ์** (, *Babiyye*) เป็นศาสนาเอกเทวนิยมที่พระบาบก่อตั้งขึ้นในประเทศอิหร่าน เขาประกาศตัวว่าเป็นทายาทของกาซิม รัชติ ผู้นำทางศาสนาคนหนึ่ง หลังจากนั้นเขาได้อ้างว่าตนเองเป็นประตูสู่อิหม่ามมะฮ์ดี อิหม่ามคนที่ 12 ตามความเชื่อของมุสลิมชีอะฮ์ ต่อมาเขากลับอ้างว่าเป็นอิหม่ามมะฮ์ดีเสียเอง และในท้ายที่สุดอ้างตนเป็นผู้เผยพระวจนะ ความเคลื่อนไหวของเขาและสาวกเรียกว่า**ขบวนการบาบี** (Bábí)

บาบถูกจำคุกระหว่าง พ.ศ. 2390 – 2391 ที่เมืองมากู ระหว่างนี้ เขาได้เขียนคัมภีร์บายันที่ถือเป็นคัมภีร์ศักดิ์สิทธิ์ของขบวนการ บาบปฏิเสธอัลกุรอานและคัมภีร์อื่น ๆ ก่อนหน้านี้ และให้เมืองชิราชเป็นศูนย์กลางของศาสนาแทนมักกะฮ์ ผู้เลื่อมใสลัทธินี้ใช้การรบและความรุนแรงเพื่อนำไปสู่จุดหมาย ทำลายระเบียบทางสังคมดั้งเดิมของอิหร่านเพื่อเริ่มศักราชของศาสนาใหม่ จึงถูกทางรัฐบาลปราบปรามอย่างรุนแรงตั้งแต่ พ.ศ. 2391 – 2393 บาบเองถูกจับและประหารชีวิตเมื่อเดือนกรกฎาคม พ.ศ. 2393

หลังจากนั้น ขบวนการบาบีได้หลบลงใต้ดิน และขยายตัวต่อไปอย่างเงียบ ๆ ต่อมาได้แตกออกเป็นสองกลุ่มคือกลุ่มอาซาลี ที่ยังยืนหยัดกับลัทธิบาบีเดิม และกลุ่มที่ดำเนินรอยตามพระบะฮาอุลลอฮ์ ผู้ก่อตั้งศาสนาบาไฮซึ่งเน้นการไม่ใช้ความรุนแรง

## อ้างอิง
สาริศา ใหม่ละออ

**สาริศา ใหม่ละออ** (ชื่อเดิม: สุนทรี ใหม่ละออ)  เกิดวันที่ 17 ตุลาคม พ.ศ. 2524 เป็นนักแสดงชาวไทย เธอได้แสดงละครเรื่องแรกกับทางช่อง 3 คือ เขยลิเก มีผลงานกับทางช่อง 3 ต่อมา ได้แสดงละครกับทางช่อง ITV และ ช่อง 7 แสดงหนังต่างประเทศ จบปริญญาตรีภาควิชาสื่อสารมวลชน คณะมนุษยศาสตร์ มหาวิทยาลัยรามคำแหง

## ประวัติ
**สาริศา ใหม่ละออ** หรือชื่อเดิม **สุนทรี ใหม่ละออ** เกิดวันที่ 17 ตุลาคม พ.ศ. 2524 ที่กรุงเทพฯ แต่ภูมิลำเนาครอบครัวอยู่ที่นครศรีธรรมราช เป็นพี่สาวคนเดียวของน้องชาย 1 คน จบการศึกษาระดับประถมศึกษา โรงเรียนพระหฤทัยคอนแวนต์ มัธยมศึกษา โรงเรียนวัฒนาวิทยาลัย และจบปริญญาตรีภาควิชาสื่อสารมวลชน คณะมนุษยศาสตร์ มหาวิทยาลัยรามคำแหง

เข้าสู่วงการด้วยการถูก วรายุธ มิลินทจินดา ชักนำเข้าวงการ และได้มีโอกาสแสดงละครเรื่องแรก เขยลิเก ตามด้วยภาพยนตร์ บางระจัน ต่อมาเข้าสังกัดช่อง 7 มีผลงาน ทะเล จำปี ดนตรี ทราย, บ้านร้อยดอกไม้, โจรปล้นใจ, หมอลำซัมเมอร์, นิลมณี, เกมตัณหา เป็นต้น ยังได้มีโอกาสเล่นมิวสิควิดีโอเพลงให้โอกาสกับลูกบ้างของ ซูซู กับเพลงแอบรักเขาของ ฝน ธนสุนทร ทั้งยังเป็นพิธีกรรายการแซดทีวี ช่อง 5

### การศึกษา
*ประถม โรงเรียนพระฤทัยคอนแวนต์
*มัธยม โรงเรียนวัฒนาวิทยาลัย
*ระดับปริญญาตรีภาควิชาสื่อสารมวลชน คณะมนุษยศาสตร์ มหาวิทยาลัยรามคำแหง
*คณะบริหารธุรกิจคอมพิวเตอร์ เซนต์เทเรซ่า อินติ

## ผลงาน
### ละครโทรทัศน์
* ละครโทรทัศน์ด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3 

* ละครโทรทัศน์ด้านล่างนี้ออกอากาศทางสถานีโทรทัศน์ไอทีวี

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

### มิวสิกวิดีโอ
* มิวสิกวิดีโอเพลง ความรักอยู่ไหน ของ ปอย ภัคพร ไชยหาญ
* มิวสิกวิดีโอเพลง ให้โอกาสกับลูกบ้างของ ของ ซูซู
* มิวสิกวิดีโอเพลง แอบรักเขา ของ ฝน ธนสุนทร

### เพลงประกอบละคร
* ละคร**หมอลำซัมเมอร์** ชื่อเพลง "รัก 24 ชั่วโมง"

### ภาพยนตร์
* 2543 ภาพยนตร์ บางระจัน
* 2551 ตามล่าขบวนการค้าเด็ก / Yami no kodomo-tachi
* 2555 ภาพยนตร์เฉลิมพระเกียรติ **[[รักไม่สิ้น แผ่นดินแม่]]** ตอน ดั่งดวงตา … จากสรวงสวรรค์

### พิธีกร
* รายการแซดทีวี ช่อง 5 

### โฆษณา
* โฆษณาเครื่องทำน้ำอุ่นมาซูม่า
* โฆษณา Creator eyewear

## อ้างอิง

* สุนทรี ใหม่ละออ (ฟิล์ม)  ประวัติ อัลบั้มดารา ประวัติดารา

## แหล่งข้อมูลอื่น
* Campus - Manager Online - ฟิล์ม สาวไฮเปอร์กับหลากความฝัน 

หมวดหมู่:นักแสดงหญิงชาวไทย
ความเชื่อมโยง (ทฤษฎีกราฟ)

ในคณิตศาสตร์และวิทยาการคอมพิวเตอร์ เรื่องทฤษฎีกราฟ **ความเชื่อมโยง** () เป็นคุณสมบัติหนึ่งของกราฟ โดยหรือ **กราฟเชื่อมโยง** (Connected graph) หมายความว่ากราฟไม่มีส่วนที่แยกขาดจากกัน กล่าวคือ สำหรับทุก ๆ สองจุดยอดใด ๆ จะมีวิถีระหว่างจุดยอดทั้งสอง ในขณะที่ **กราฟไม่เชื่อมโยง** (Unconnected graph) หมายความว่ากราฟนั้นขาดออกจากกัน กล่าวคือมีอย่างน้อยสองจุดยอดที่ไม่มีวิถีระหว่างจุดยอดทั้งสองจุดนั้น

ความเชื่อมโยงของกราฟ ยังสามารถมองได้ในอีกแง่มุมหนึ่ง คือจำนวนของจุดยอดหรือเส้นเชื่อมที่น้อยที่สุด ที่ถ้าลบจุดยอดหรือเส้นเชื่อมเหล่านั้นทิ้งแล้ว กราฟดังกล่าวจะกลายเป็นกราฟไม่เชื่อมโยง จะเห็นว่าความเชื่อมโยงของกราฟนั้นบ่งบอกถึงความแข็งแกร่ง/ความทนทานของกราฟ ตัวอย่างเช่นหากพิจารณาให้บ้านเป็นจุดยอด และการเดินสายไฟระหว่างบ้านเป็นเส้นเชื่อม หากกราฟดังกล่าวมีความเชื่อมโยงมาก (นั่นคือต้องลบจำนวนจุดยอดหรือเส้นเชื่อมมาก) ก็หมายความว่าถึงแม้จะมีสายไฟบางเส้นเสียไป ทั้งหมู่บ้านก็ยังมีไฟฟ้าใช้อยู่ ในขณะที่หากกราฟดังกล่าวมีความเชื่อมโยงน้อย ก็หมายความว่าสายไฟบางเส้นเสียไป อาจทำให้บางบ้านไม่มีไฟฟ้าใช้

ปัญหาการไหลในเครือข่ายมีความเกี่ยวข้องกับเรื่องความเชื่อมโยงของกราฟเป็นอย่างมาก

## อ้างอิง

หมวดหมู่:ทฤษฎีกราฟ
เฟรนด์ (วงดนตรี)

**เฟรนด์** () เป็นกลุ่มศิลปินไทย แนวเพลงป็อป ประกอบด้วยสมาชิก ภุชิสสะ ธนพัฒน์ (บิ๊ก), พาทิศ พิสิฐกุล (ไผ่), รพีภัทร เอกพันธ์กุล (น้ำ) และ นวพล ภูวดล (อู๋) มีผลงานอัลบั้มชุดแรกคือ Friend

นอกจากนี้ทั้งวงยังมีผลงานการแสดง ได้แก่ ภาพยนตร์วีซีดีเรื่อง "เพื่อนกันฝันเต็มร้อย" และละครโทรทัศน์เรื่อง "เบญจา คีตา ความรัก" ออกอากาศทางช่อง 7 อีกด้วย

## สมาชิก

## ผลงาน
### อัลบั้ม Friend

### อัลบั้ม เพื่อนกัน

### เพลงประกอบละคร
* ละคร เบญจาคีตาความรัก  ทางช่อง 7 พ.ศ. 2546
** เพลง ไม่ขอเป็นเพื่อนใจ
** เพลง ฉันไม่ใช่เจ้าชาย
** เพลง ถูกใจคนไหน
* ละคร รักได้ไหมถ้าหัวใจไม่เพี้ยน ทางช่อง 7 พ.ศ. 2547
** เพลง ผู้ชาย (ขี้อาย) บอกรัก
** เพลง บอกฉันบอกเธอ

### ผลงานการแสดง
* ละครโทรทัศน์ "เบญจา คีตา ความรัก" ช่อง 7 พ.ศ. 2546
* ภาพยนตร์วีซีดี "เพื่อนกันฝันเต็มร้อย" พ.ศ. 2546

## อ้างอิง

หมวดหมู่:กลุ่มดนตรีป็อปสัญชาติไทย
หมวดหมู่:บอยแบนด์ไทย
หมวดหมู่:กลุ่มดนตรีไทยในยุค 2000
นกกระสาปากพลั่ว

**นกกระสาปากพลั่ว** () เป็นนกขนาดใหญ่ชนิดหนึ่งในอันดับนกกระทุง (Pelecaniformes) แต่จัดเป็นเพียงชนิดเดียวเท่านั้น ที่อยู่ในวงศ์ Balaenicipitidae 

"ชื่อเล่น Shoebill" 

นกกระสาปากพลั่วจัดเป็นนกที่มีขนาดใหญ่มากชนิดหนึ่ง ขนาดเมื่อโตเต็มที่มีส่วนสูงตั้งแต่ 115-150 เซนติเมตร โดยประมาณ หากกางปีกจะกว้าง 230-260 เซนติเมตร น้ำหนักประมาณ 4-7 กิโลกรัม 

ขณะที่เป็นวัยรุ่นหรือตัวเต็มวัยจะมีสีเทา ส่วนนกขนาดเล็กจะมีสีออกน้ำตาลกว่า อาศัยอยู่บริเวณบึงใหญ่ในแอฟริกาตะวันออก แถบประเทศซูดานและแซมเบีย

นกกระสาปากพลั่ว มีจุดเด่น คือ จะงอยปากที่หนาและรูปทรงประหลาดไม่เหมือนนกชนิดอื่น เริ่มเป็นที่รู้จักในแวดวงวิทยาศาสตร์ จากการมีการอนุกรมวิธาน ในช่วงศตวรรษที่ 19 จากการที่หนังของนกชนิดนี้ถูกนำมาขายในยุโรป อย่างไรก็ดี นกกระสาปากพลั่วเป็นที่รู้จักกันดีอยู่แล้วตั้งแต่สมัยโบราณในอารยธรรมอียิปต์โบราณที่มีการเขียนภาพถึง และอารยธรรมอาหรับที่เรียกขานว่า "abu markub" ที่มีความหมายว่า "ผู้มากับรองเท้า" ซึ่งก็มาจากจะงอยปากมีลักษณะเหมือนรองเท้านั้นเอง 

นกกระสาปากพลั่ว หาอาหารในบึงน้ำหรือบ่อโคลน อาหารได้แก่ ปลา, กบ กระทั่งลูกจระเข้ หรือลูกสัตว์เลี้ยงลูกด้วยนมที่ไร้ทางสู้ ทำรังบนพื้นดิน ออกไข่ครั้งละ 2 ฟอง 

ปัจจุบัน เป็นนกที่ถูกจัดอยู่ในภาวะเสี่ยงใกล้สูญพันธุ์จากบัญชีแดงของสหภาพเพื่อการอนุรักษ์ธรรมชาติ ของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) 

จากความที่เป็นนกขนาดใหญ่ หายาก และหากินใกล้แหล่งน้ำ นกกระสาปากพลั่วคาดว่าเป็นนกที่ทำให้เข้าใจผิดว่าเป็น "คองกามาโต" คือ สัตว์ประหลาดที่คล้ายนกขนาดใหญ่ ที่โจมตีใส่มนุษย์ในบึงน้ำแถบแอฟริกากลางนั่นเอง

## รูปภาพ

ไฟล์:Balaeniceps rex distribution.svg|แผนที่แสดงการกระจายพันธุ์
ไฟล์:Shoebill (su neko).jpg|จะงอยปากที่หนาคล้ายรองเท้า
ไฟล์:Shoebill flight.jpg|ขณะบิน


## อ้างอิง

## แหล่งข้อมูลอื่น

ปากพลั่ว
หมวดหมู่:อันดับนกกระทุง
อัม รง

**อัม รง** (; ค.ศ. 1929 &ndash; พฤษภาคม ค.ศ. 1975) เป็นทหารและนักถ่ายทำภาพยนตร์ในกัมพูชา ซึ่งเป็นโฆษกของกองทัพฝ่ายสาธารณรัฐเขมรในสงครามกลางเมืองกัมพูชา นักข่าวฝั่งตะวันตกแสดงความคิดเห็นเกี่ยวกับการแฝงนัยที่ชื่อของเขาเมื่อเขาให้ข้อมูลสรุปซึ่ง "ทำให้เห็นภาพสถานการณ์ที่สิ้นหวังมากขึ้นเรื่อย ๆ ในพื้นที่" ในช่วงสงคราม

## อาชีพ
เขาเกิดในครอบครัวชาวนาในพระตะบอง และจบการศึกษาจากโรงเรียนหลวงทางด้านการบริหาร เข้าร่วมในกองทัพกัมพูชาเมื่อ ค.ศ. 1953 และเป็นทหารร่มชูชีพใน ค.ศ. 1956 นอกจากนั้น เขาได้ศึกษาทางด้านภาพยนตร์ในฝรั่งเศสเมื่อ ค.ศ. 1962 ถึง 1964 และเป็นนักถ่ายภาพยนตร์ในสมัยระบอบสังคม 

อัม รงถูกสังหารโดยเขมรแดงในเหตุการณ์พนมเปญแตกเมื่อเดือนเมษายน ค.ศ. 1975 ผลงานของเขาส่วนใหญ่เป็นภาพยนตร์สั้น เช่น *The Independence of Cambodia*

## อ้างอิง

## ข้อมูล
*Elizabeth Becker *When the War Was Over: Cambodia and the Khmer Rouge Revolution* (Revised edition, 1998)

หมวดหมู่:ทหารชาวกัมพูชา
หมวดหมู่:บุคคลจากพระตะบอง
หมวดหมู่:บุคคลที่ถูกเขมรแดงสังหาร
อากุซ ซาลิม

thumb|ซูการ์โนและอากุซ ซาลิม พ.ศ. 2492
[thumb|ฮาจี อากุซ ซาลิมในการลงนามข้อตกลงมิตรภาพกับ[อียิปต์ พ.ศ. 2490]]
ฮาจี **อากุซ ซาลิม** () มีชื่อเกิดว่า **มาชูดุล ฮัก** () เป็นนักการเมืองชาวอินโดนีเซียในสมัยที่เรียกร้องเอกราชจากเนเธอร์แลนด์ เป็นผู้นำซาเรกัตอิซลัม และเป็นผู้ร่วมร่างกฎบัตรจาการ์ตา

## ประวัติ
ซาลิมเกิดเมื่อ 8 ตุลาคม พ.ศ. 2427 ที่เมืองโกตากาดัง เกาะสุมาตรา เขาเข้าเป็นสมาชิกพรรคซาเรกัตอิซลัมเมื่อ พ.ศ. 2458 เขาเป็นพวกที่มีแนวคิดสายกลาง เลื่อมใสในนโยบายรวมกลุ่มอิสลาม และการปรับปรุงให้ทัยสมัยกับโลกที่เปลี่ยนแปลงไป  เน้นการศึกษาอัลกุรอาน และส่งเสริมสวัสดิการให้แก่คนจน ต่อมาใน พ.ศ. 2464 เขาสนับสนุนให้จกโรอามีโนโต ผู้นำซาเรกัตอิซลัมออกกฎใหม่ ห้ามไม่ให้สมาชิกพรรคเป็นสมาชิกกลุ่มการเมืองอื่น ๆ ทำให้เกิดความแตกแยกภายในพรรคอย่างรุนแรง สมาชิกของพรรคที่นิยมคอมมิวนิสต์ได้แยกออกไปตั้งพรรคของตน

เนื่องจากนโยบายการต่อสู้กับเจ้าอาณานิคมของพรรคคอมมิวนิสต์ได้รับความนิยมจากชาวอินโดนีเซียมากกว่า ความนิยมต่อซาเรกัตอิซลัมจึงลดลง แม้หลังจากที่พรรคคอมมิวนิสต์ถูกปราปรามหลังการปฏิวัติที่ล้มเหลวใน พ.ศ. 2469–2470 ซาเรกัตอิซลัมก็ไม่สามารถขึ้นมาเป็นผู้นำกลุ่มนักการเมืองชาตินิยมได้อีก ซาลิมในฐานะนักชาตินิยมรุ่นเก่าก็มีความเห็นแตกต่างจากนักชาตินิยมรุ่นใหม่ที่ได้รับการศึกษาแบบตะวันตกมาก เขาไม่เห็นด้วยกับการแยกศาสนาออกจากการเมือง และให้ความสำคัญต่อชาตินิยมมากกว่าศาสนาอิสลาม เขาไมเห็นด้วยกับการจัดตั้งสมาคมทางการเมืองแห่งประชาชนอินโดนีเซียของซูการ์โนที่เป็นสมาคมของนักการเมืองชาตินิยมทั้งหมดเพื่อเรียกร้องเอกราช จนซาเรกัตอิซลัมแยกตัวออกมาจากองค์กรนี้ใน พ.ศ. 2473

ต่อมา ใน พ.ศ. 2479 ซาลิมเปลี่ยนความเห็นในการต่อสู้เพื่อเอกราช จึงชักชวนให้ซาเรกัตอิซลัมให้ความร่วมมือกับรัฐบาลอาณานิคมของเนเธอร์แลนด์ แต่ไม่สำเร็จ ซาลิมจึงตั้งกลุ่มของตนเองและให้ความร่วมมือกับรัฐบาล ทำให้เขาถูกขับออกจากพรรค แต่เขาก็ยังได้รับความนิยม เขาได้รับการแต่งตั้งเป็นคณะกรรมการเตรียมการเพื่อให้เอกราชแก่อินโดนีเซีย โดยญี่ปุ่นเมื่อ พ.ศ. 2488 ร่วมกับโมฮัมมัด ฮัตตา และซูการ์โน และร่วมร่างกฎบัตรจาการ์ตา

เมื่อจัดตั้งสาธารณรัฐอินโดนีเซียหลังญี่ปุ่นแพ้สงคราม เขาได้เป็นรัฐมนตรีช่วยว่าการและว่าการกระทรวงการต่างประเทศระหว่าง พ.ศ. 2489–2492 เขาถึงแก่อนิจกรรมเมื่อ 4 พฤศจิกายน พ.ศ. 2497 รวมอายุได้ 70 ปี

## อ้างอิง
* สุกัญญา บำรุงสุข. "หะยีอากุส ซาลิม" ใน *สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน.* กรุงเทพฯ : ราชบัณฑิตยสถาน. 2539, หน้า 68–72.

หมวดหมู่:นักการเมืองชาวอินโดนีเซีย
หมวดหมู่:บุคคลจากจังหวัดสุมาตราตะวันตก
หมวดหมู่:ชาวมีนังกาเบา
หมวดหมู่:มุสลิมชาวอินโดนีเซีย
หมวดหมู่:วีรบุรุษแห่งชาติอินโดนีเซีย
กูดฟีลลิง (เพลง)

**กูดฟิลลิง** () เป็นเพลงของนักร้องแร็ปเปอร์ชาวอเมริกันโฟล ไรเดอ จากอัลบั้มสตูดิโอลำดับที่สี่ *[[ไวลด์วันส์ (อัลบั้ม)|ไวลด์วันส์]]* วางจำหน่ายเป็นอัลบั้มเดี่ยวในวันที่ 29 สิงหาคม ค.ศ. 2011 ในสหรัฐอเมริกา

## รายการเพลง
* CD single
# "Good Feeling" – 4:06
# "Good Feeling" (Jaywalker Remix) – 4:51

* Digital download
# "Good Feeling" – 4:06

* Digital download — remixes
# "Good Feeling" – 4:06
# "Good Feeling" (Bingo Players Remix) – 5:33
# "Good Feeling" (Hook N Sling Remix) – 6:15
# "Good Feeling" (Carl Tricks Remix) – 5:40
# "Good Feeling" (Sick Individuals Remix) –6:18
# "Good Feeling" (Jaywalker Remix) – 4:51
# "Good Feeling" (J.O.B. Remix) – 5:50
# "Good Feeling" (Seductive Remix) – 4:45

## อ้างอิง

หมวดหมู่:ซิงเกิลในปี พ.ศ. 2554
หมวดหมู่:เพลงของโฟล ไรเดอ
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลอันดับ 1 ในชาร์ตซิงเกิลแห่งไอร์แลนด์
หมวดหมู่:ซิงเกิลอันดับ 1 ในประเทศเยอรมนี
โรงเรียนห้วยกรดวิทยา

**โรงเรียนห้วยกรดวิทยา** (; อักษรย่อ: หก.ว./HK.W.) ตั้งอยู่ที่หมู่ 7 ตำบลห้วยกรด อำเภอสรรคบุรี จังหวัดชัยนาท รหัสไปรษณีย์  17140 เป็นโรงเรียนมัธยมศึกษาประเภทสหศึกษา และสังกัดสำนักงานเขตพื้นที่การศึกษามัธยมศึกษาอุทัยธานี ชัยนาท สำนักงานคณะกรรมการการศึกษาขั้นพื้นฐาน  กระทรวงศึกษาธิการ

## ประวัติโรงเรียน
โรงเรียนห้วยกรดวิทยา ได้รับอนุมัติจากกระทรวงศึกษาธิการให้จัดตั้งเมื่อวันที่ 14 กรกฎาคม พ.ศ. 2519 โดยการดำเนินการของคณะกรรมการจัดตั้งโรงเรียนติดต่อประสานงาน กับเจ้าอาวาสวัดดอนโพธิ์ศรี ขอใช้ที่ดินของวัดซึ่งรกร้างว่างเปล่าอยู่ (เนื่องจากสถานที่แห่งนี้ เดิมเป็นที่ก่อตั้งวัดดอนโพธิ์ศรี แต่ย้ายไปก่อตั้งที่แห่งใหม่) มีเนื้อที่ 33 ไร่ 12 ตารางวา ต่อมาโรงเรียนได้รับบริจาคจากคนในชุมชนอีก 3 ไร่ 2 งาน 18 ตารางวารวมเป็น 36 ไร่ 2 งาน 30 ตารางวา 	

ในปี พ.ศ. 2519 เปิดสอนครั้งแรกชั้นมัธยมศึกษาปีที่ 1 (ม.ศ.1) จำนวน 2 ห้องเรียน มีนักเรียน 80 คน โดยอาศัยศาลาการเปรียญวัดบำเพ็ญบุญ เป็นสถานที่เรียน เมื่อได้ก่อสร้างอาคารเรียนชั่วคราวบนที่ดินที่ขอใช้จากวัดดอนโพธิ์ศรีเสร็จเรียบร้อยแล้วจึงได้ย้ายมาเรียน เมื่อวันที่ 2 พฤศจิกายน 2519 

ต่อมาปี พ.ศ. 2526 ได้รับการคัดเลือกจากกรมสามัญศึกษาเข้าโครงการโรงเรียนมัธยมศึกษาเพื่อพัฒนาชนบท รุ่นที่ 2 (มพชส. 2) พ.ศ. 2537 ได้รับอนุมัติให้เปิดทำการสอนระดับชั้นมัธยมศึกษาตอนปลาย และในปีการศึกษา 2561 โรงเรียนได้รับการคัดเลือกให้เข้าร่วมโครงการ โรงเรียนคุณภาพประจำตำบล 1 ตำบล 1 โรงเรียนคุณภาพ

## รายนามผู้บริหารโรงเรียน
ผู้บริหารโรงเรียนตั้งแต่อดีต จนถึงปัจจุบันคือ

## ข้อมูลอาคารเรียน อาคารประกอบ

***อาคารตาลคู่วชิระ** (อาคารเรียน แบบ 216 ค) ใช้เป็นห้องเรียน และห้องกลุ่มสาระการเรียนรู้ต่าง ๆ เช่น
thumb|อาคารตาลคู่วชิระ
** ศูนย์ภาษาไทย
** ห้องจริยธรรม
** ห้องปฏิบัติการคอมพิวเตอร์
** กลุ่มสาระการเรียนรู้คณิคศาสตร์
** ห้องโสตทัศนศึกษา
** กลุ่มสาระการเรียนรู้วิทยาศาสตร์ (เคมี ฟิสิกส์ ชีววิทยา)
** ห้องสำนักงาน

* อาคารเรียนแบบกึ่งถาวร ใช้เป็นห้องเรียนระดับมัธยมศึกษาตอนต้น
* หอสมุดสำนึกรักบ้านเกิด
thumb|หอสมุดสำนึกรักบ้านเกิด
* อาคารเรียนชั้นมัธยมศึกษาตอนปลาย
* โรงฝึกงานแบบมาตรฐาน (เกษตรกรรมและดนตรีสากล)   
* โรงฝึกงานช่างอุตสาหกรรม และคหกรรม
* บ้านพักครู 3 หลัง
* อาคารอเนกประสงค์
* โรงอาหาร

## อ้างอิง

## แหล่งข้อมูลอื่น
* เว็บไซต์โรงเรียนห้วยกรดวิทยา
* ข้อมูลพื้นฐานโรงเรียนห้วยกรดวิทยา

หมวดหมู่:โรงเรียนในจังหวัดชัยนาท
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาอุทัยธานี ชัยนาท
หมวดหมู่:โรงเรียนที่ก่อตั้งในปี พ.ศ. 2519
หมวดหมู่:สิ่งก่อสร้างในอำเภอสรรคบุรี
การปฏิวัติเดือนเมษายน

thumb|250px|การปฏิวัติเดือนเมษายนในเกาหลีใต้
**การปฏิวัติของนักศึกษาเกาหลีใต้ 19 เมษายน** (April Nineteenth Student Rovolution) เป็นเหตุการณ์ที่นักศึกษาหัวรุนแรงประท้วงผลการเลือกตั้งในกรุงโซลและเมืองอื่นๆ ในระหว่างวันที่ 18 – 26 เมษายน พ.ศ. 2503 ทำให้การครองอำนาจของประธานาธิบดีอี ซึง-มันสิ้นลุดลง

ความไม่พอใจต่อประธานาธิบดีอึ ซึง-มันในหมู่นักศึกษาเกิดจากการที่รัฐบาลปกครองประเทศอย่างกดขี่ มีการฉ้อราษฎร์บังหลวง และมีการปกครองที่ไม่เป็นประชาธิปไตย ความไม่สงบได้เริ่มเกิดขึ้นตั้งแต่การเลือกตั้งประธานาธิบดีเมื่อ 15 มีนาคม พ.ศ. 2503 ประธานาธิบดีรี ชิงมันจากพรรคเสรีนิยมไม่สามารถควบคุมสถานการณ์ได้ และไม่สามารถผลักดันยี กีปุงให้เป็นรองประธานาธิบดี ทำให้มีการใช้กลโกงต่างๆในการเลือกตั้ง โดยในวันที่ 28 กุมภาพันธ์ ได้มีการปะทะระหว่างนักศึกษากับตำรวจที่บุกขึ้นไปยังห้องเรียนของนักศึกษา ในวันเลือกตั้งได้ประชาชนออกมาประท้วงมากมาย ทำให้มีการปราบปรามอย่างนองเลือด

ในวันที่ 11 เมษายน มีผู้พบศพผู้เสียชีวิตจากเหตุการณ์ดังกล่าวที่เสียชีวิตด้วยระเบิดแก๊สน้ำตา ทำให้ชาวเมืองมาซานเกิดความเคียดแค้น การจับตำรวจมาโบยตีเพื่อระบายความแค้น เมื่อข่าวนี้ไปถึงโซล มีนักศึกษาในโซลออกมาประท้วงรัฐบาล 3,000 คน เมื่อ 18 เมษายน แต่เมื่อนักศึกษากลับบ้านหลังการประท้วงกลับถูกทุบตี ลอบทำร้ายจนบาดเจ็บ ดังนั้น ในวันรุ่งขึ้น คือ 19 เมษายน นักศึกษาจากมหาวิทยาลัยต่างๆในโซลต่างออกมาเดินขบวนประท้วง รวมทั้งนักเรียนระดับประถมและมัธยมศึกษา ระหว่างที่นักศึกษาพยายามฝ่าเครื่องกีดขวางเพื่อเข้าสู่ทำเนียบประธานาธิบดี ได้มีการยิงแก๊สน้ำตาและยิงปืนเข้าใส่นักศึกษาจนมีผู้เสียชีวิต ทำให้การประท้วงเต็มไปด้วยความรุนแรง มีการเผาสถานที่ราชการต่างๆ รัฐบาลจึงประกาศกฎอัยการศึก และนำทหารออกมาปราบปรามจนมีผู้เสียชีวิตกว่า 200 คน บาดเจ็บราว 1,000 คน

ในวันที่ 25 เมษายน คณาจารย์ในมหาวิทยาลัยได้ยื่นหนังสือขอให้ประธานาธิบดีรี ชิงมันลาออก ในวันที่ 26 เมษายน การประท้วงรุนแรงขึ้นอีก ข้าราชการที่ใกล้ชิดและสถานทูตสหรัฐก็ร่วมกดดันให้อึ ซึง-มันลาออก เขาจึงลาออกในวันที่ 27 เมษายน และลี้ภัยไปฮาวาย ส่วนยี กีปุงพร้อมภรรยาและบุตรชายได้ทำอัตวินิบาตกรรมในวันที่ 28 เมษายน การประท้วงจึงสิ้นสุดลง หลังจากนั้น โฮ ชองอดีตนายกรัฐมนตรีได้เข้ามาบริหารประเทศชั่วคราว และจัดให้มีการเลือกตั้งในเดือนกรกฎาคม ผลปรากฏว่าพรรคประชาธิปไตยเป็นฝ่ายชนะการเลือกตั้ง และยุน โบ-ซ็อนได้เป็นประธานาธิบดี

## อ้างอิง
* เพ็ชรี สุมิตร. *การปฏิวัติของนักศึกษา (เกาหลีใต้) 19 เมษายน* ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 229 - 231

หมวดหมู่:ประวัติศาสตร์เกาหลีใต้
หมวดหมู่:การประท้วงในประเทศเกาหลีใต้
หมวดหมู่:การเมืองเกาหลีใต้
หมวดหมู่:สาธารณรัฐเกาหลีที่หนึ่ง
หมวดหมู่:สาธารณรัฐเกาหลีที่สอง
หมวดหมู่:พ.ศ. 2503
หมวดหมู่:กฎอัยการศึกในประเทศเกาหลีใต้
ฤดูพายุไต้ฝุ่นแปซิฟิก พ.ศ. 2508

**ฤดูพายุไต้ฝุ่นแปซิฟิก พ.ศ. 2508** (ค.ศ. 1965) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก

ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2508

พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า

สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตนเองเมื่อมีพายุก่อตัวหรือทวีความรุนแรงในพื้นที่รับผิดชอบของฟิลิปปินส์ (Philippine area of responsibility)

## พายุ

## ดูเพิ่ม
*ฤดูพายุไต้ฝุ่นแปซิฟิก

2507
หมวดหมู่:พ.ศ. 2507
วีนีซีอุส เอลีอัส เตย์เชย์รา

**วีนีซีอุส เอลีอัส เตย์เชย์รา** (; 31 ธันวาคม ค.ศ. 1977 — ) หรือที่รู้จักโดยทั่วไปในชื่อ **วีนีซีอุส** เป็นนักกีฬาฟุตซอลชาวบราซิล ผู้ซึ่งเล่นให้แก่ทีมอินเตลี/ออร์ลังเจียในตำแหน่งครอบจักรวาล และเป็นน้องชายของเลนีซิโอ

วีนีซีอุส ได้รับเกียรติให้ทำหน้าที่เป็นผู้ฝึกสอนแก่เยาวชนไทยในวันที่ 31 ตุลาคม พ.ศ. 2555  ซึ่งเป็นช่วงก่อนเข้าแข่งขันฟุตซอลชิงแชมป์โลก 2012 ที่ซึ่งเขาทำหน้าที่เป็นกัปตันทีมฟุตซอลทีมชาติบราซิล โดยในวันที่ 1 พฤศจิกายน พ.ศ. 2555 ทีมบราซิลได้พบกับทีมชาติญี่ปุ่น และวีนีซีอุสสามารถทำประตูได้ช่วงประมาณนาทีที่ 25  ซึ่งเป็นการยิงจากมุมแคบ และในวันที่ 4 พฤศจิกายน วีนีซีอุสเป็นผู้นำทีมบราซิลร่วมกับวิลเด โดยได้พบกับทีมชาติลิเบีย ซึ่งวีนีซีอุสสามารถทำประตูได้ในช่วงนาทีที่ 25 

## เกียรติประวัติ
* 1 เวิลด์คัพ (ค.ศ. 2008)
* 4 ดีวีซีออนเดโอนอร์ (05/06, 06/07, 08/09)
* 2 โกปาเดเอสปัญญา (ค.ศ. 2008)
* 4 ลีกาฟุตซอล (ค.ศ. 1997, 2001, 2002, 2012)
* 1 โกปาบราซิล (ค.ศ. 2001)
* 2 ซูเปร์โกปาเดเอสปัญญา (ค.ศ. 2006, 2010)
* 2 กร็องพรี (ค.ศ. 2005, 2009)
* 2 ผู้เล่นยอดเยี่ยม LNFS (08/09)(09/10)
* 2 ปีกยอดเยี่ยม LNFS (08/09)(09/10)

## อ้างอิง

## แหล่งข้อมูลอื่น
* lnfs.es 

หมวดหมู่:นักฟุตซอลชาวบราซิล
หมวดหมู่:บุคคลจากกูยาบา
นกกระทุง (สกุล)

**สกุลนกกระทุง** หรือ **สกุลนกเพลิแกน** () เป็นสกุลของนกน้ำขนาดใหญ่ ในวงศ์ Pelecanidae ของอันดับนกกระทุง (Pelecaniformes) 

เป็นนกที่มีลำตัวขนาดใหญ่ (125–165 เซนติเมตร) มีลักษณะเด่น คือ จะงอยปากใหญ่ ปากบนแบน ปลายจะงอยปากงอเป็นขอ ปากล่างมีถุงใต้คางแผ่จนถึงคอโดยไม่มีขนปกคลุม รูจมูกเล็กอยู่บริเวณร่องปากซึ่งยาวตลอดทางด้านข้างของจะงอยปากบน ปีกใหญ่และกว้าง ขนปลายปีกเส้นที่ 2 นับจากด้านนอกยาวที่สุด หางสั้น ปลายหางตัด ขณะบินคอจะหดสั้น ขาอ้วนและสั้น แข้งด้านข้างแบน ทางด้านหน้าปกคลุมด้วยเกล็ดแบบร่างแห มีฟังผืดนิ้วแบบตีนพัดเต็ม 

เป็นนกหาปลาที่กินปลา โดยการใช้ถุงใต้คางช้อนปลาในน้ำ หรือบินลงในน้ำแล้วพุ่งจับ ทำรังเป็นกลุ่มด้วยวัสดุจากกิ่งไม้ ปกติทำรังบนพื้นดิน แต่บางครั้งก็ทำรังบนต้นไม้ วางไข่ครั้งละ 1-4 ฟอง สีเปลือกไข่เหมือนสีผงชอร์คปกคลุม ลูกนกแรกเกิดเป็นลูกอ่อนเดินไม่ได้ ไม่มีขนปกคลุม ขนมีสีชมพูโดยปกติ เป็นนกที่หากินและอาศัยอยู่ใกล้แหล่งน้ำและชายทะเล 

นอกจากจะกินปลาแล้ว นกกระทุงในบางครั้งยังมีพฤติกรรมกินไข่นกหรือลูกนกตัวอื่นเป็นอาหาร ตลอดจนนกในวัยโตเต็มที่เช่น นกพิราบ เป็นอาหารได้ด้วย 

พบกระจายพันธุ์เกือบทั่วโลก ยกเว้นทางซีกโลกทางเหนือ, นิวซีแลนด์ และโพลีนีเซีย แบ่งออกได้แค่สกุลเดียว (บางข้อมูลแบ่งเป็น 2 สกุล) 8 ชนิด ในประเทศไทยเพียงชนิดเดียว

## การจำแนก
***สกุล Pelecanus***
* *[[Pelecanus conspicillatus]]* Temminck, 1824 	 
* *[[Pelecanus crispus]]* Bruch, 1832 	 
* *[[Pelecanus erythrorhynchos]]* Gmelin, 1789 	 
* *[[Pelecanus occidentalis]]* Linnaeus, 1766 	 
* *[[Pelecanus onocrotalus]]* Linnaeus, 1758  
* *[[Pelecanus philippensis]]* Gmelin, 1789 พบในประเทศไทย  
* *[[Pelecanus rufescens]]* Gmelin, 1789 	 
* *[[Pelecanus thagus]]* Molina, 1782 

## อ้างอิง

## แหล่งข้อมูลอื่น

หมวดหมู่:อันดับนกกระทุง
หมวดหมู่:วงศ์นกกระทุง
สโมสรฟุตบอลอันจีมาคัชคาลา

**สโมสรฟุตบอลอันจีมาคัชคาลา** () เป็นสโมสรฟุตบอลในประเทศรัสเซีย ก่อตั้งขึ้นในปี ค.ศ. 1991 สโมสรตั้งอยู่ที่เมือง มาคัชคาลา ปัจจุบันเล่นอยู่ใน รัสเซียนพรีเมียร์ลีก ใช้สนาม ไดนาโม สเตเดียม เป็นสนามปัจจุบัน

ในวันที่ 18 มกราคม ค.ศ. 2011 อันจิ มาคัชคาลา ได้เปลี่ยนเจ้าของสโมสรเป็น ซูเลย์แมน เคริมอฟ, เศรษฐีชื่อดังชาวรัสเซีย สโมสรได้สร้างความประทับใจกับแฟนบอลและสโมสรด้วยการทุ่มเงินซื้อ ซามูแอล เอโต กองหน้าชาวแคเมอรูนจากสโมสรฟุตบอลอินเตอร์มิลาน ในช่วงตลาดซื้อขายนักเตะปี 2011

## อ้างอิง

## แหล่งข้อมูลอื่น

*เว็บไซต์ทางการ
*Official Telegram Channel 

หมวดหมู่:สโมสรฟุตบอลในประเทศรัสเซีย
หมวดหมู่:สโมสรฟุตบอลที่ก่อตั้งในปี พ.ศ. 2534
อันดับนกกระทุง

**อันดับนกกระทุง** () เป็นอันดับของนกขากรรไกรแบบใหม่อันดับหนึ่ง ใช้ชื่ออันดับว่า Pelecaniformes 

ลักษณะร่วมกันหลายอย่างของนกในอันดับนี้  คือ นิ้วตีนทั้ง 4 มีแผ่นพังผืดขึงติดต่อกัน เรียกว่า "Totipalmate foot" และลำคอเปลือยเปล่าหย่อนยานเป็นถุงหนัง ซึ่งเรียกว่า "Gular pouch" มีไว้สำหรับล่าหาอาหารและเก็บอาหาร

เป็นนกที่พบกระจายพันธุ์ไปในทุกภูมิภาค ทุกทวีปทั่วโลก ยกเว้นเฉพาะทางเหนือของประเทศแคนาดาและทางเหนือของทวีปเอเชียซึ่งมีอากาศหนาวเย็น, เกาะต่าง ๆ บางแห่งในมหาสมุทรแปซิฟิกตอนกลาง และทวีปแอนตาร์กติกาซึ่งมีอากาศหนาวเย็น
                                
เป็นนกที่หากินและอาศัยอยู่ใกล้แหล่งน้ำเนื่องจากหากินสัตว์น้ำประเภทต่าง ๆ เช่น ปลา, กุ้ง, ปู หรือสัตว์อื่น ๆ ขนาดเล็ก กินเป็นอาหาร เช่น บึง, หนอง, คลอง, ชายทะเล หรือเกาะกลางทะเล ว่ายน้ำได้เก่งและดำนำได้ดี

แบ่งออกเป็นวงศ์ต่าง ๆ ได้ 5 วงศ์ (ข้อมูลบางแห่งจัดให้มี 6 วงศ์) ซึ่งวงศ์ที่มีจำนวนสมาชิกที่สุดคือ Phalacrocoracidae หรือนกกาน้ำ ที่มีจำนวนชนิดมากถึง 38-39 ชนิด นับว่ามีมากกว่าครึ่งของสมาชิกในอันดับนี้ รองลงไปคือ Sulidae หรือนกบูบบี ที่มี 9 ชนิด แต่อย่างไรก็ตาม ข้อมูลบางแหล่งจะจัดให้วงศ์ในอันดับนี้ มีอันดับของตัวเองแตกต่างกันออกไป 

## อ้างอิง

## แหล่งข้อมูลอื่น

* Tree of Life: Pelecaniformes  

หมวดหมู่:นกขากรรไกรแบบใหม่
หมวดหมู่:นกแบ่งตามการจำแนกชั้นทางวิทยาศาสตร์
หมวดหมู่:อันดับนกกระทุง
หมวดหมู่:นกทะเล
วงศ์นกอ้ายงั่ว

**นกอ้ายงั่ว** หรือ **นกงั่ว** หรือ  **นกคองู** หรือ **นกงู** () เป็นวงศ์ของนกน้ำวงศ์หนึ่ง ใช้ชื่อวงศ์ว่า Anhingidae

## ลักษณะ

มีลักษณะโดยรวม คือ เป็นนกขนาดใหญ่ ความยาวจากปลายปากจดหางประมาณ 70-95 เซนติเมตร หัวเรียวมาก, ปาก ยาวเป็นสองเท่าของหัว จะงอยปากตรงเรียวและแหลม ขอบขากรรไกรหยักเล็กน้อย ด้านข้างเป็นร่องรูจมูกเล็กและรียาว ไม่เปิดออกข้างนอก  ถุงใต้คางมีขนาดเล็ก มีส่วนคอเรียวมาก ปลายปีกแหลม  ขนปลายปีกเส้นที่ 2 และ 3 นับจากด้านนอกยาวที่สุด หางยาว ปลายหางมน มีขนหาง 12 เส้น หน้าแข้งสั้นแต่ใหญ่ มีพังผืดนิ้วเป็นแบบตีนพัดเต็ม กินปลาเป็นอาหารหลัก หาอาหารโดยดำน้ำและว่ายน้ำ ทำรังเป็นกลุ่มตามต้นไม้ รังมีไข่ 3-5 ฟอง เปลือกไข่สีฟ้า มีผงคล้ายผงชอล์กปกคลุมบางส่วน ลูกอ่อนแรกเกิด มีสภาพเป็นลูกอ่อนเดินไม่ได้ ผิวหนังเป็นสีเนื้อ

นกอ้ายงั่ว มีลักษณะทั่วไปคล้ายกับนกกาน้ำ (Phalacrocoracidae) ซึ่งอยู่ต่างวงศ์กัน ซึ่งในยุคก่อนประวัติศาสตร์เคยมีบรรพบุรุษร่วมกันมา นักบรรพชีวินวิทยาเคยขุดค้นพบซากดึกดำบรรพ์ของบรรพบุรุษของนกทั้งสองวงศ์ในทวีปอเมริกาเหนือซึ่งมีอายุย้อนหลังไปถึงเมื่อราว 60,000,000 ปีที่ผ่านมา สันนิษฐานว่านกอ้ายงั่วมีวิวัฒนาการจนแตกต่างจากนกกาน้ำเมื่อราว 30,000,000 ปีที่ผ่านมา

จุดที่นกอ้ายงั่วแตกจากนกกาน้ำ คือ มีรูปร่างที่ใหญ่กว่ามาก อีกทั้งขนเมื่อลงน้ำจะไม่อุ้มน้ำเหมือนนกกาน้ำ ที่สำคัญ คือ ลำคอที่เรียวยาว เมื่อนกลงไปว่ายน้ำ ลำตัวจะจมลงในน้ำแต่ส่วนคอจะชูขึ้นเหนือน้ำ เหมือนงูเลื้อยในน้ำ อันเป็นที่มาของชื่อ "นกงู" หรือ "นกคองู" ด้วยกระดูกคอชิ้นที่ 8 และชิ้นที่ 9 จะมีการปรับให้หดคอเป็นรูปตัว S ได้ มีกล้ามเนื้อคอที่แข็งแรง ช่วยให้การพุ่งปากเข้าหาเหยื่อเหมือนลูกดอก นอกจากจะว่ายน้ำและดำน้ำเก่งแล้ว นกอ้ายงั่วยังมีความสามารถในการบินสูงด้วย โดยท่าบินของนกอ้ายงั่ว จะกระพือปีกถี่คล้าย ๆ นกกาน้ำ แต่จะสลับด้วยการถลาร่อนมากกว่า สามารถใช้ประโยชน์จากกระแสความร้อนบนผืนดิน เพื่อใช้ในการยกตัวขึ้นสู่ระดับสูงลิบ คล้ายกับนกล่าเหยื่อจำพวกเหยี่ยว หรืออินทรีได้ด้วย จึงบินอพยพหากินได้เป็นระยะทางไกลมาก   

ในวันที่ 9 พฤศจิกายน ค.ศ. 2006 ได้มีการค้นพบนกอ้ายงั่วเผือกตัวแรกของโลก ที่มีทั้งตัวเป็นสีขาวล้วน  บริเวณวัดห้วยจันทร์ ในเขตห้ามล่าสัตว์ป่าเขื่อนป่าสักชลสิทธิ์ ตำบลโคกตูม อำเภอเมือง จังหวัดลพบุรี หลังจากนั้นอีกไม่นาน ไม่มีใครพบนกอ้ายงั่วเผือกตัวนี้ซึ่งเชื่อว่ามีเพียงตัวเดียวในโลกอีกเลย

## การจำแนก
นกอ้ายงั่ว จำแนกได้เพียงแค่สกุลเดียว มีทั้งหมด 4 ชนิดทั่วโลก (ดูในเนื้อหา) แต่ละชนิดจะมีลักษณะแตกต่างกันไปเล็ก ๆ น้อย ๆ แต่มีพฤติกรรมและสภาพแวดล้อมที่อาศัยคล้ายคลึงกัน  โดยพบได้ในทุกภูมิภาคทั่วโลกในเขตร้อนและเขตอบอุ่น ได้แก่ ทวีปเอเชีย, ทวีปอเมริกาเหนือ, อเมริกาใต้, แอฟริกา และออสเตรเลีย ในประเทศไทยพบเพียงชนิดเดียวเท่านั้น 
* **สกุล ''Anhinga***
** *Anhinga anhinga* <small> (Linnaeus, 1766)</small> 	 
** *Anhinga melanogaster* <small>Pennant, 1769 เป็นชนิดที่พบในประเทศไทย</small> 	 
** *Anhinga novaehollandiae* <small> (Gould, 1847) </small> 
** *Anhinga rufa''  (Daudin, 1802) 

## รูปภาพ

ไฟล์:Anhinga novaehollandiae neck.jpg|คอของนกคองูที่ยาวเหมือนงู
ไฟล์:AnhingaSmit.jpg|ภาพแสดงให้เป็นกระคอและกล้ามเนื้อคอของนกอ้ายงั่ว
ไฟล์:Aus Darter flight bowra mar 08.jpg|ขณะบิน


## อ้างอิง

## แหล่งข้อมูลอื่น

หมวดหมู่:อันดับนกกระทุง
หมวดหมู่:วงศ์นกอ้ายงั่ว
หมวดหมู่:นกที่พบในประเทศออสเตรเลีย
โฆเซ เบนันซิโอ โลเปซ อิเอร์โร

**โฆเซ เบนันซิโอ โลเปซ อิเอร์โร** (; 27 มิถุนายน ค.ศ. 1964 – ) เป็นอดีตนักกีฬาฟุตซอลชาวสเปน ซึ่งปัจจุบันเป็นผู้จัดการของฟุตซอลทีมชาติสเปน และเขายังได้ทำหน้าที่เป็นผู้ให้การช่วยเหลือทางเทคนิคแก่ฟุตซอลทีมชาติโซโลมอน หรือที่รู้จักในชื่อทีมคูรูคูรู เพื่อเตรียมเข้าแข่งขันในฟุตซอลชิงแชมป์โลก 2012 ที่ประเทศไทยด้วยเช่นกัน

## ความสำเร็จในการฝึกสอน
* เหรียญเงินในฟุตซอลชิงแชมป์โลก 2008
* แชมป์ยูฟ่าฟุตซอลแชมเปียนชิพ 2 สมัย: ค.ศ. 2007, 2010
* แชมป์ฟุตซอลสโมสรชิงแชมป์ยุโรป ค.ศ. 2000
* แชมป์ฟุตซอลชิงแชมป์สโมสรโลก ค.ศ. 2000
* แชมป์ดิบิซิออนเดโอนอร์เดฟุตซัล เอเลเอเนเอเฟเอเซ ค.ศ. 1998/99
* แชมป์โกปาเดเอสปัญญาเดฟุตซัล 3 สมัย: ค.ศ. 1999, 2000, 2006
* แชมป์ซูเปร์โกปาเดเอสปัญญาเดฟุตซัล 3 สมัย: ค.ศ. 1999, 2000, 2001
* ผู้ชนะคัพวินเนอร์สคัพ ค.ศ. 2007

## อ้างอิง

## แหล่งข้อมูลอื่น
*  
* 

หมวดหมู่:นักฟุตซอลชาวสเปน
หมวดหมู่:ผู้ฝึกสอนฟุตซอล
นิวเฮเวน

**นิวเฮเวน** () เป็นเมืองใหญ่เป็นอันดับ 2 ของรัฐคอนเนทิคัต สหรัฐอเมริกา เป็นรองเมืองบริดจ์พอร์ต และใหญ่เป็นอันดับ 6 ของนิวอิงแลนด์ มีประชากร 129,779 คน (ค.ศ. 2010) เมืองตั้งอยู่ริมอ่าวนิวเฮเวน ก่อตั้งเมื่อปี ค.ศ. 1638 โดยพวกเพียวริตัน และตั้งชื่อว่า ควินนิพิแอก ภายใต้การนำของจอห์น แดเวนพอร์ตและทีโอฟิลัส อีตัน เมืองได้รับชื่อปัจจุบันเมื่อ ค.ศ. 1640 รวมเข้ากับอาณานิคมคอนเนทิคัตใน ค.ศ. 1664 เป็นเมืองหลวงของคอนเนทิคัตร่วมกับเมืองฮาร์ตเฟิร์ดระหว่าง ค.ศ. 1701-1875 ในสงครามปฏิวัติอเมริกาถูกพวกจงรักภักดีอังกฤษบุกเข้าทำลายเมื่อ ค.ศ. 1779 สถาปนาเป็นเมืองเมื่อ ค.ศ. 1784 ต่อมาในตอนปลายคริสต์ศตวรรษที่ 18 และตอนต้นคริสต์ศตวรรษที่ 19 เป็นศูนย์กลางอุตสาหกรรมที่สำคัญ

## อ้างอิง

หมวดหมู่:เมืองในรัฐคอนเนทิคัต
ทะเลสาบไปปัส

**ทะเลสาบไปปัส** (; ; ) เป็นทะเลสาบบริเวณชายแดนของประเทศเอสโตเนียและรัสเซีย ถือเป็นทะเลสาบใหญ่เป็นอันดับ 5 ในยุโรป รองจากทะเลสาบลาโดกา และทะเลสาบโอเนกา ทางตอนเหนือของกรุงเซนต์ปีเตอร์เบิร์ก ประเทศรัสเซีย, ทะเลสาบแวแนร์นในสวีเดน และทะเลสาบไซมาในฟินแลนด์

ทะเลสาบไปปัสในปัจจุบันเป็นส่วนที่หลงเหลือจากทะเลสาบเดิมที่ใหญ่กว่านี้ตั้งแต่ในยุคน้ำแข็ง ครอบคลุมพื้นที่ 3,555 ตร.กม. มีความลึกเฉลี่ย 7.1 ม. และลึกสุดที่ 15 ม. ทะเลสาบนี้มีเกาะหลายแห่ง และแบ่งออกเป็น 3 ส่วน:

***ทะเลสาบไปปุส / ชุดสโกเย** (, ) ส่วนเหนือของทะเลสาบที่มีพื้นที่  (73%)
***ทะเลสาบปิฮ์กวา / ปัสคอฟสโกเย** (, ) ส่วนใต้ของทะเลสาบ (พื้นที่  หรือ 20%)
***ทะเลสาบแลมมี / ตโยปโลเย** (, ) จุดที่เชื่อมระหว่างสองฝั่งทะเลสาบ (พื้นที่  หรือ 7%)

## อ้างอิง

## แหล่งข้อมูลอื่น

*360° aerial panorama of Peipus and Piirissaar
*Peipsi Infokeskus Estonian tourist information website
*Settlements in the vicinity of Lake Peipsi  Estonica

ไปปัส
ไปปัส
ไปปัส
แซ็ง-เดอนี (เรอูว์นียง)

**แซ็ง-เดอนี** () เป็นเมืองหลวงของเกาะเรอูว์นียง ดินแดนของประเทศฝรั่งเศส ในมหาสมุทรอินเดีย ตั้งอยู่ปลายเหนือสุดของเกาะ แซ็ง-เดอนีเป็นเมืองในแคว้นและจังหวัดโพ้นทะเลของฝรั่งเศสที่มีประชากรมากที่สุด 

หมวดหมู่:เมืองหลวงในทวีปแอฟริกา
หมวดหมู่:เมืองในประเทศฝรั่งเศส
หมวดหมู่:เรอูว์นียง
บารือเซา

**บารือเซา** (, ; ) เป็นเมืองในประเทศเบลารุส ตั้งอยู่ทางตอนกลางค่อนไปทางเหนือของประเทศ บนฝั่งซ้ายของแม่น้ำเบเรซีนาในแคว้นมินสค์ เป็นเมืองอุตสาหกรรม มีเจ้าหน้าที่ทำงานในอุตสาหกรรม 31,019 คน

## อ้างอิง

หมวดหมู่:เมืองในประเทศเบลารุส
ทะเลเซเลบีส

thumb|300px|ทะเลเซเลบีส
**ทะเลเซเลบีส** (; ) หรือ **ทะเลซูลาเวซี** (มลายู/) เป็นทะเลในภูมิภาคเอเชียตะวันออกเฉียงใต้ เป็นส่วนหนึ่งของมหาสมุทรแปซิฟิก ทิศเหนือจดกลุ่มเกาะซูลูและเกาะมินดาเนาของฟิลิปปินส์ ทิศตะวันตกจรดกับหมู่เกาะซางีเฮของประเทศอินโดนีเซีย ทิศใต้ติดต่อกับเกาะซูลาเวซี (เซเลบีส) และทิศตะวันตกจรดกับเกาะบอร์เนียว เชื่อมต่อกับทะเลชวาโดยช่องแคบมากัซซาร์ทางด้านตะวันตกเฉียงใต้ ทะเลมีเนื้อที่ 110,000 ตร.ไมล์ (280,000 กม2) มีความลึกสูงสุด 20,300 ฟุต (6,200 ม.)

## อ้างอิง

## แหล่งข้อมูลอื่น

เซเลบีส
เซเลบีส
เซเลบีส
เซเลบีส
หมวดหมู่:เขตแดนมาเลเซีย–ฟิลิปปินส์